Etenkin Bretagnen seuduilla on syntynyt epätavallisen paljon lapsia, joiden käsissä on epämuodostumia. Terveysviranomaiset eivät ole löytäneet tapauksille yhteistä nimittäjää.

Ranska on täysin ymmällään siitä, miksi maassa on syntynyt 10 viime vuoden aikana poikkeuksellisen paljon käsistään epämuodostuneita vauvoja.

Vuoden 2007 jälkeen Ranskassa on kirjattu ainakin 14 tapausta, joissa vauvalla on vain kädentyngät tai ei käsiä laisinkaan, kertoo uutistoimisto AFP.